ટીવી ફૂટેજમાં જોઈ શકાયું છે કે બેંક્રોફ્ટ બોલ પર કોઈક ચીજ ઘસી રહ્યો છે અને બાદમાં એ ચીજ એનાં પેન્ટના ખિસ્સામાં મૂકે છે. જેવું એ દ્રશ્ય સ્ટેડિયમના જાયન્ટ સ્ક્રીન પર બતાવવામાં આવ્યું કે તરત જ બેંક્રોફ્ટને કેપ્ટન સ્મીથની હાજરીમાં ફિલ્ડ પરના અમ્પાયરો – રિચર્ડ ઈલિંગવર્થ અને નાઈજલ લોન્ગે પૂછપરછ કરી હતી. ત્યારબાદ બંને ફિલ્ડ અમ્પાયરો, થર્ડ અમ્પાયર ઈયાન ગુલ્ડ અને ચોથા અમ્પાયર અલાઉદ્દીન પાલેકરે બેંક્રોફ્ટ પર બોલ સાથે ચેડાં કરવાનો આરોપ મૂક્યો હતો.